8.8.2022
EL
Επίσημη Εφημερίδα της Ευρωπαϊκής Ένωσης
L 206/43
— ηλεκτρική ενέργεια που παράγεται από ανεμογεννήτριες συνδεδεμένες σε δίκτυο το αργότερο έως τις 31 Δεκεμβρίου 2002· — ηλεκτρική ενέργεια που παράγεται από νέα ανεμογεννήτρια που χρησιμοποιεί πιστοποιητικά διάλυσης που έχουν εκδοθεί για την αποξήλωση ανεμογεννητριών (πρόσθετη προσαύξηση τιμής)· ηλεκτρική ενέργεια που παράγεται από βιοενέργεια (βιομάζα και βιοαέριο)· — ηλεκτρική ενέργεια που παράγεται από πίνακες φωτοβολταϊκών συστοιχιών, κύματα και υδροηλεκτρική ενέργεια· — ηλεκτρική ενέργεια που παράγεται από άλλες ειδικές εγκαταστάσεις ανανεώσιμων πηγών ενέργειας (ηλεκτρική ενέργεια που παράγεται από ανανεώσιμες πηγές ενέργειας ή τεχνολογίες που είναι σημαντικές για τη μελλοντική επέκταση της ηλεκτρικής ενέργειας από ανανεώσιμες πηγές ή ηλεκτρική ενέργεια που παράγεται από άλλες ανανεώσιμες πηγές ενέργειας πέραν των αναφερόμενων)· — ηλεκτρική ενέργεια που παράγεται από αποκεντρωμένες μονάδες παραγωγής θερμότητας και ηλεκτρικής ενέργειας και μονάδες αποτέφρωσης· — ηλεκτρική ενέργεια που παράγεται από άλλες μονάδες παραγωγής θερμότητας και ηλεκτρικής ενέργειας που προορίζονται για την παροχή τηλεθέρμανσης· — ηλεκτρική ενέργεια που παράγεται από βιομηχανικές μονάδες παραγωγής ηλεκτρικής ενέργειας, συνδεδεμένες σε δίκτυο το αργότερο έως τις 21 Μαρτίου 2012· — παρεπόμενες υπηρεσίες.
(4)
Η παραγωγή και η χονδρική πώληση ηλεκτρικής ενέργειας από συμβατικές και ανανεώσιμες πηγές συνιστά δραστηριότητα που αφορά την προμήθεια ηλεκτρικής ενέργειας σύμφωνα με το άρθρο 9 της οδηγίας 2014/25/ΕΕ.
(5)
Σύμφωνα με το σημείο 1) στοιχείο α) του παραρτήματος IV της οδηγίας 2014/25/ΕΕ, δεδομένου ότι η ελεύθερη πρόσβαση στην αγορά τεκμαίρεται με βάση το άρθρο 34 παράγραφος 3 πρώτο εδάφιο της εν λόγω οδηγίας, η Επιτροπή πρέπει να εκδώσει εκτελεστική απόφαση σχετικά με το αίτημα εντός 90 εργάσιμων ημερών.
(6)
Σύμφωνα με το σημείο 1) τέταρτο εδάφιο του παραρτήματος IV της οδηγίας 2014/25/ΕΕ, η προθεσμία μπορεί να παραταθεί από την Επιτροπή με τη σύμφωνη γνώμη του κράτους μέλους ή του αναθέτοντος φορέα που υπέβαλε το αίτημα εξαίρεσης.
Δεδομένου ότι η Αρχή Ανταγωνισμού και Προστασίας Καταναλωτών της Δανίας υπέβαλε πρόσθετες πληροφορίες στις 4 Μαρτίου 2022, η προθεσμία που έχει στη διάθεσή της η Επιτροπή για να αποφασίσει σχετικά με το εν λόγω αίτημα ορίζεται στις 31 Ιουλίου 2022.
2.
ΝΟΜΙΚΟ ΠΛΑΙΣΙΟ (7)
Η οδηγία 2014/25/ΕΕ εφαρμόζεται στην ανάθεση συμβάσεων για την άσκηση δραστηριοτήτων που σχετίζονται με την προμήθεια ηλεκτρικής ενέργειας σε σταθερά δίκτυα που προορίζονται να παρέχουν υπηρεσίες στο κοινό σχετικά με την παραγωγή, τη μεταφορά ή τη διανομή ηλεκτρικής ενέργειας, εκτός εάν η δραστηριότητα εξαιρείται δυνάμει του άρθρου 34 της εν λόγω οδηγίας.
(8)
Σύμφωνα με το άρθρο 34 της οδηγίας 2014/25/ΕΕ, οι συμβάσεις που προορίζονται να επιτρέψουν την άσκηση δραστηριότητας η οποία διέπεται από την εν λόγω οδηγία δεν υπάγονται στην εν λόγω οδηγία αν η δραστηριότητα, στο κράτος μέλος όπου ασκείται, είναι άμεσα εκτεθειμένη στον ανταγωνισμό σε αγορές στις οποίες η πρόσβαση δεν είναι περιορισμένη.
Η άμεση έκθεση στον ανταγωνισμό αξιολογείται με βάση αντικειμενικά κριτήρια, αφού ληφθούν υπόψη τα ιδιαίτερα χαρακτηριστικά του οικείου τομέα (3).
Η εν λόγω αξιολόγηση περιορίζεται, ωστόσο, από τις σύντομες προθεσμίες που ισχύουν και από την ανάγκη να βασίζεται στις πληροφορίες που διαθέτει η Επιτροπή, οι οποίες δεν μπορούν να συμπληρωθούν με μεθόδους που απαιτούν περισσότερο χρόνο, όπως, ειδικότερα, η διενέργεια δημόσιων ερευνών απευθυνόμενων στους οικείους οικονομικούς φορείς (4).
Στο πλαίσιο αυτό, μολονότι το ζήτημα του αν μια δραστηριότητα είναι άμεσα εκτεθειμένη στον ανταγωνισμό πρέπει να κρίνεται βάσει κριτηρίων που είναι σύμφωνα με τις διατάξεις της ΣΛΕΕ σχετικά με τον ανταγωνισμό, δεν απαιτείται τα εν λόγω κριτήρια να είναι ακριβώς τα ίδια με εκείνα που αναφέρονται στις διατάξεις του ενωσιακού δικαίου περί ανταγωνισμού (5).
(3) Οδηγία 2014/25/ΕΕ, αιτιολογική σκέψη 44.
(4) Ό.π.
(5) Απόφαση της 27ης Απριλίου 2016 στην υπόθεση T-463/14, Österreichische Post AG κατά Ευρωπαϊκής Επιτροπής, EU:T:2016:243, σκέψη 28 και αιτιολογική σκέψη 44 της οδηγίας 2014/25/ΕΕ.